Source: https://www.slov-lex.sk/pravne-predpisy/SK/ZZ/2007/582/20100101
Timestamp: 2019-09-16 16:28:38+00:00
Document Index: 4751268

Matched Legal Cases: ['§ 7', '§ 11', '§ 7', '§ 7', '§ 5', '§ 8', '§ 8', '§ 5', '§ 5', '§ 5', '§ 5', '§ 9', '§ 5', '§ 5', '§ 5', '§ 10', '§ 5', '§ 5', '§ 5', '§ 5', '§ 5', '§ 5', '§ 5', '§ 5', '§ 5', '§ 11', '§ 10', '§ 5', '§ 10', '§ 7', '§ 10', '§ 10', '§ 7', '§ 10', '§ 10', '§ 7', '§ 10', '§ 7', '§ 7', '§ 7', '§ 7', '§ 5', '§ 7', '§ 7', '§ 5', '§ 10', '§ 7', '§ 5', '§ 10', '§ 11', '§ 11', '§ 2', '§ 3', '§ 5', '§ 7', '§ 6', '§ 7', '§ 6', '§ 5', '§ 5', '§ 5', '§ 5', '§ 54', '§ 4', '§ 3', '§ 134', '§ 64', '§ 43', '§ 9']

582/2007 Z.z. - Vyhláška Ministerstva výstavby a re... - SLOV-LEX
582/2007 Z.z./
Identifikačnými údajmi uvádzanými v žiadosti, ktorou sa žiada o poskytnutie štátnej podpory (ďalej len „podpora“) z prostriedkov Štátneho fondu rozvoja bývania, sú
u žiadateľa podľa § 7 písm. a) zákona údaje podľa § 11 ods. 2 zákona,
u žiadateľa podľa § 7 písm. b) zákona s výnimkou obce a vyššieho územného celku
u žiadateľa podľa § 7 písm. b) zákona, ktorým je obec alebo vyšší územný celok,
názov obce alebo vyššieho územného celku,
adresa obecného úradu alebo vyššieho územného celku,
Prílohou k žiadosti na preukázanie identifikačných údajov podľa odseku 1 písm. a) je úradne osvedčená kópia
rodného listu,
sobášneho listu alebo dokladu o nadobudnutí právoplatnosti rozhodnutia súdu o rozvode manželov.
Prílohou žiadosti na preukázanie identifikačných údajov podľa odseku 1 písm. b) je výpis z obchodného registra1) alebo obdobného registra nie starší ako tri mesiace, ak ide o právnickú osobu, ktorá je zapísaná v takom registri.
Prílohou žiadosti na preukázanie identifikačných údajov podľa odseku 1 písm. c) je úradne osvedčený odpis osvedčenia o zvolení za starostu obce alebo za primátora mesta, alebo za predsedu samosprávneho kraja.
Žiadosť obsahuje účel podpory, druh podpory a návrh požadovanej výšky podpory.
Ak sa požaduje poskytnutie podpory na viac účelov podľa § 5 ods. 1 zákona a viac druhov podpory podľa § 8 ods. 1 zákona na jednu stavbu, žiadosť obsahuje návrh požadovanej výšky podpory podľa jednotlivých účelov a druhov podpory.
Ak sa požaduje súčasne poskytnutie viac druhov podpory podľa § 8 ods. 2 zákona, žiadosť obsahuje návrh požadovanej výšky podpory pre jednotlivé druhy podpory.
Ak sa požaduje poskytnutie podpory na byt podľa § 5 ods. 4
písm. a) zákona, prílohou k žiadosti je potvrdenie odborného lekára o zdravotnom postihnutí uvedenom v prílohe č. 1 zákona,
písm. b) zákona, prílohou k žiadosti je právoplatné rozhodnutie súdu o zverení maloletého dieťaťa do pestúnskej starostlivosti,
písm. c) zákona, prílohou k žiadosti je doklad o poskytovaní opatrovateľskej služby, a
písm. d) zákona, prílohou k žiadosti je právoplatné rozhodnutie súdu o zrušení ústavnej starostlivosti alebo právoplatné rozhodnutie súdu o zrušení pestúnskej starostlivosti.
názov a miesto stavby podľa ohlásenia stavebnému úradu alebo právoplatného stavebného povolenia,2) ak ide o účely podľa § 5 ods. 1 písm. a), b), d), e), f) a g) zákona,
číslo právoplatného stavebného povolenia s uvedením termínu začatia a dokončenia stavby alebo číslo písomného oznámenia stavebného úradu, ak ide o účely podľa § 5 ods. 1 písm. a), b) a d) až g) zákona,
číslo právoplatného kolaudačného rozhodnutia3) a dátum nadobudnutia jeho právoplatnosti, ak ide o účely podľa § 5 ods. 1 písm. c), d) a f) zákona,
obstarávacia cena podľa § 9 ods. 4 a 5 zákona,
počet bytov s uvedením veľkosti podlahovej plochy jednotlivých bytov a výšky obstarávacej ceny každého bytu, ak ide o účely podľa § 5 ods. 1 písm. a), c), d) a e) zákona,
počet lôžok s uvedením celkovej plochy obytných miestností, príslušenstva a spoločných častí, ak ide o účely podľa § 5 ods. 1 písm. b) a f) zákona,
zníženie potreby tepla na vykurovanie v percentách na účely podľa § 5 ods. 3,ods. 7 písm. a) a ods. 8 písm. a) zákona,
spôsob obstarania stavby,
spôsob výberu4) zhotoviteľa stavby podľa § 10 ods. 12 zákona,
vek bytovej budovy, ak ide o účel podľa § 5 ods. 1 písm. g) zákona.
ohlásenie stavebnému úradu vrátane písomného oznámenia stavebného úradu, že proti uskutočneniu drobnej stavby alebo stavebnej úpravy nemá námietky,5) alebo právoplatné stavebné povolenie, ak ide o účely podľa § 5 ods. 1 písm. a), b), d), e), f) a g) zákona,
výpis z listu vlastníctva stavebného pozemku alebo výpis z listu vlastníctva stavby nie starší ako tri mesiace,
právoplatné kolaudačné rozhodnutie na stavbu, ak ide o účely podľa § 5 ods. 1 písm. c), d) a f) zákona,
doklad o obstarávacej cene, ak ide o účely podľa § 5 ods. 1 písm. a) až g) zákona,
prepočet obstarávacej ceny podľa písmena d) na každý byt, ak ide o účely podľa § 5 ods. 1 písm. a), c) a e) zákona,
dokumentácia o stavebnotechnickom prieskume a o statickom posúdení s návrhom rozsahu a postupu obnovy bytovej budovy podľa § 5 ods. 7 písm. c) zákona zhotovená odborne spôsobilou osobou,6)
stavebné výkresy a technickú správu navrhovaného stavu, ak ide o účely podľa § 5 ods. 1 zákona, a
stavebné výkresy súčasného stavu, ak ide o účely podľa § 5 ods. 1 písm. d) a g) zákona,
tepelnotechnické posúdenie stavebných konštrukcií a budovy podľa osobitného predpisu7) pred uskutočnením obnovy a po uskutočnení obnovy, ak ide o účely podľa § 5 ods. 1 písm. g), ods. 7 písm. a) a ods. 8 písm. a) zákona, zhotovené odborne spôsobilou osobou,6)
zmluva podľa § 11 ods. 7 zákona,
doklad o výbere zhotoviteľa stavby,
doklad o preukázaní zhody systému tepelnej ochrany stavby podľa § 10 ods. 13 písm. a) zákona,
doklad preukazujúci vek bytovej budovy, ak ide o účel podľa § 5 ods. 1 písm. g) zákona.
Prílohou k žiadosti na preukázanie splnenia podmienky podľa § 10 ods. 1 písm. a) zákona u žiadateľa podľa § 7 písm. a) zákona je
výpis z účtu alebo písomné potvrdenie banky alebo pobočky zahraničnej banky (ďalej len „banka“) nie staršie ako tri mesiace o výške časovo neviazaných prostriedkov určených na financovanie účelu, na ktorý sa požaduje podpora, vystavené na žiadateľa, manžela žiadateľa alebo nezaopatrené dieťa žiadateľa, alebo písomné potvrdenie poisťovne alebo pobočky zahraničnej poisťovne (ďalej len „poisťovňa“) o priznaní poistnej náhrady podľa § 10 ods. 3 zákona alebo
doklad o hodnote už vykonaných prác a dodaných výrobkov a materiálov na rozostavanú stavbu potvrdený stavebným dozorom uvedeným v stavebnom povolení.
Prílohou k žiadosti na preukázanie splnenia podmienky podľa § 10 ods. 1 písm. a) zákona u žiadateľa podľa § 7 písm. b) zákona s výnimkou obce a vyššieho územného celku je
výpis z účtu alebo písomné potvrdenie banky vystavené na žiadateľa, alebo písomné potvrdenie poisťovne o priznaní poistnej náhrady podľa § 10 ods. 3 zákona alebo
Prílohou k žiadosti na preukázanie splnenia podmienky podľa § 10 ods. 1 písm. a) zákona u žiadateľa podľa § 7 písm. b) zákona, ktorým je obec alebo vyšší územný celok, je
výpis z účtu alebo písomné potvrdenie banky vystavené na žiadateľa, alebo písomné potvrdenie poisťovne o priznaní poistnej náhrady podľa § 10 ods. 3 zákona,
doklad o hodnote už vykonaných prác a dodaných výrobkov a materiálov na rozostavanú stavbu potvrdený stavebným dozorom uvedeným v stavebnom povolení alebo
doklad preukazujúci, že obec alebo vyšší územný celok má vo svojom rozpočte na uvedený účel zabezpečené finančné prostriedky v potrebnej výške.
Na preukázanie schopnosti platenia splátok a úrokov z požadovaného úveru žiadateľa podľa § 7 písm. a) zákona žiadosť obsahuje údaje o jeho
zamestnaní alebo inej zárobkovej činnosti,
rodinnom stave a o počte nezaopatrených detí9) a o počte ďalších osôb odkázaných na neho výživou,
priemernom mesačnom zárobku podľa osobitného predpisu,10) ak ide o zamestnanca, alebo o základe dane z príjmov za predchádzajúci kalendárny rok a dani z príjmov za predchádzajúci kalendárny rok podľa osobitného predpisu,11)
ostatných príjmoch, ktorými sú
nemocenské dávky z nemocenského poistenia,12)
dôchodkové dávky z dôchodkového poistenia okrem zvýšenia dôchodku pre bezvládnosť,12)
rodičovský príspevok,13)
dôchodky zo starobného dôchodkového sporenia,14)
dôchodky z doplnkového dôchodkového sporenia,15)
príjem prijatý v rámci plnenia vyživovacej povinnosti podľa osobitného predpisu,16)
peňažný príspevok za opatrovanie,17)
jednotlivých druhoch záväzkov a ich výške ku dňu podania žiadosti.
Prílohou k žiadosti u žiadateľa podľa § 7 písm. a) zákona je
doklad preukazujúci oprávnenie na samostatnú zárobkovú činnosť podľa osobitných predpisov,18)
potvrdenie o podaní daňového priznania k dani z príjmov za predchádzajúci kalendárny rok19) a výpis z daňového priznania za predchádzajúci kalendárny rok alebo doklad o priemernom mesačnom zárobku a o trvaní pracovného pomeru alebo obdobného pracovného vzťahu,
Na preukázanie schopnosti platenia splátok a úrokov z požadovaného úveru žiadateľa podľa § 7 písm. b) zákona žiadosť obsahuje údaje o jeho finančnom hospodárení.
Prílohou k žiadosti u žiadateľa podľa § 7 písm. b) zákona je
potvrdenie o podaní daňového priznania k dani z príjmov ku dňu podania žiadosti za tri bezprostredne predchádzajúce kalendárne roky a výpis z daňového priznania za tri bezprostredne predchádzajúce kalendárne roky19) alebo ročné účtovné závierky za tri bezprostredne predchádzajúce účtovné obdobia; to neplatí pre žiadateľa, ktorým je spoločenstvo vlastníkov bytov a nebytových priestorov v dome, správca podľa osobitného predpisu,20) obec, vyšší územný celok alebo nezisková organizácia poskytujúca všeobecne prospešné služby na zabezpečenie bývania, správy, údržby a obnovy bytového fondu podľa osobitného zákona,21)
návrh rozpočtu obce na príslušný rozpočtový rok alebo návrh rozpočtu vyššieho územného celku na príslušný rozpočtový rok,
potvrdenie o podaní daňového priznania k dani z príjmov ku dňu podania žiadosti za bezprostredne predchádzajúci kalendárny rok a výpis z daňového priznania za bezprostredne predchádzajúci kalendárny rok19) alebo ročná účtovná závierka za bezprostredne predchádzajúce účtovné obdobie, ak žiadateľom je nezisková organizácia uvedená v písmene a), alebo
doklad o tvorbe fondu prevádzky, údržby a opráv22) v bytovom dome za predchádzajúci kalendárny rok a ku dňu podania žiadosti, ak ide o účel podľa § 5 ods. 1 písm. d) a g) zákona, ak je žiadateľom spoločenstvo vlastníkov bytov a nebytových priestorov v dome alebo správca podľa osobitného predpisu.20)
Návrh na zabezpečenie záväzkov žiadateľa podľa § 7 písm. a) zákona sa v žiadosti uvádza
určením nehnuteľného majetku, ktorý bude predmetom záložného práva,
určením dvoch ručiteľov alebo
označením bankovej záruky.
Návrh na zabezpečenie záväzkov žiadateľa podľa § 7 písm. b) zákona sa v žiadosti uvádza
určením nehnuteľného majetku, ktorý bude predmetom záložného práva, alebo
označením bankovej záruky alebo
zriadením záložného práva na pohľadávku žiadateľa.
Prílohou k žiadosti na preukázanie skutočností podľa odsekov 1 a 2 je
doklady ručiteľov podľa § 5 ods. 2 alebo
zmluva s bankou o zriadení účtu, na ktorom je vedený fond prevádzky, údržby a opráv,20) výpis z účtu nie starší ako tri mesiace a vyhlásenie žiadateľa o tom, že finančné prostriedky na tomto účte nie sú zaťažené záložným právom alebo iným vecným právom.
Prílohou k žiadosti na preukázanie splnenia podmienky podľa § 10 ods. 7 zákona u žiadateľa podľa § 7 písm. a) zákona je
potvrdenie o podaní daňového priznania k dani z príjmov za predchádzajúci kalendárny rok19) a výpis z daňového priznania za predchádzajúci kalendárny rok alebo ročné zúčtovanie preddavkov na daň za predchádzajúci kalendárny rok,
doklady o príjmoch podľa § 5 ods. 1 písm. d).
Prílohou k žiadosti na preukázanie splnenia podmienok uvedených v § 10 ods. 11 písm. a) až e) zákona je
čestné vyhlásenie žiadateľa, že nie je v likvidácii,
doklad preukazujúci, že žiadateľ nie je v konkurze alebo nebol proti nemu zamietnutý návrh na vyhlásenie konkurzu pre nedostatok majetku,
potvrdenie správcu dane s výnimkou obce a vyššieho územného celku o tom, že správca dane neeviduje voči žiadateľovi daňové nedoplatky, ktoré sa vymáhajú výkonom rozhodnutia,
potvrdenie Sociálnej poisťovne a zdravotnej poisťovne23) o tom, že voči žiadateľovi neeviduje nedoplatky poistného na sociálne poistenie, zdravotné poistenie a príspevkov na starobné dôchodkové sporenie, ktoré sa vymáhajú výkonom rozhodnutia,
čestné vyhlásenie žiadateľa o tom, že má usporiadané ostatné finančné vzťahy so štátnym rozpočtom,
čestné vyhlásenie žiadateľa o plnení záväzkov voči veriteľom.
Na udelenie výnimky z poradia na poskytnutie podpory podľa § 11 ods. 13
písm. a) zákona je prílohou k žiadosti doklad preukazujúci skutočnosť, že žiadosť sa predkladá v dôsledku riešenia následkov živelnej udalosti,
písm. b) zákona je prílohou k žiadosti doklad o náhrade za žiadosť už podanú s uvedením pôvodného žiadateľa.
Ak žiadosť predkladá jeden zo spoluvlastníkov, ktorého na to splnomocnili spoluvlastníci podľa § 11 ods. 5 zákona, obsahom a prílohou k žiadosti sú údaje a doklady uvedené v § 2, § 3 a § 5 až 7 za každého splnomocniteľa.
Prílohou k žiadosti u žiadateľa podľa § 7 písm. b) zákona, ktorým je obec alebo vyšší územný celok, je uznesenie obecného zastupiteľstva alebo uznesenie zastupiteľstva vyššieho územného celku, ktoré obsahuje
určenie spôsobu zabezpečenia záväzku podľa § 6.
Prílohou k žiadosti u žiadateľa podľa § 7 zákona, ktorým je spoločenstvo vlastníkov bytov alebo nebytových priestorov v dome alebo správca podľa osobitného predpisu,20) je zápisnica zo schôdze vlastníkov bytov a nebytových priestorov v dome, ktorá obsahuje
určenie spôsobu zabezpečenia záväzku podľa § 6,
Technickou podmienkou zlepšenia tepelnotechnických vlastností pri obnove bytovej budovy a zariadenia sociálnych služieb podľa § 5 ods. 1 písm. d) a f), ods. 7 písm. a) a ods. 8 písm. a) zákona je
splnenie kritéria minimálnych tepelnoizolačných vlastností stavebných konštrukcií preukázaním hodnoty súčiniteľa prechodu tepla stavebných konštrukcií nižšej, ako je požiadavka osobitného predpisu,24) pričom stavebnými konštrukciami sú obvodový plášť, strešný plášť, otvorové konštrukcie a vnútorné deliace konštrukcie medzi vykurovaným a nevykurovaným priestorom,
dosiahnutie zníženia potreby tepla na vykurovanie minimálne 20 % oproti výpočtovo určenej potrebe tepla na vykurovanie pred uskutočnením účelu podľa § 5 ods. 1 písm. d) a f) zákona za podmienky, že uskutočnením tohto účelu sa splní hygienické kritérium, kritérium výmeny vzduchu a energetické kritérium určené osobitným predpisom,24)
hydraulické vyváženie vykurovacieho systému v nadväznosti na zlepšenie tepelnej ochrany stavebných konštrukcií a budovy a
zabudovanie merania a regulácie v zásobovaní teplom.
Technickou podmienkou pri obnove bytovej budovy a zariadenia sociálnych služieb podľa § 5 ods. 1 písm. d) a f), ods. 7 písm. b) a ods. 8 písm. b) zákona je uskutočnenie stavebných prác25) súvisiacich so zvyšovaním bezpečnosti a kvality užívania stavby.
Technickou podmienkou pri obnove bytovej budovy podľa § 5 ods. 1 písm. d) a ods. 7 písm. c) zákona je dosiahnutie statickej bezpečnosti a stability stavby odstránením najmä
trhlín v betónových a murovaných konštrukciách,
trhlín v stykoch medzi stavebnými konštrukciami,
trhlín v oceľových konštrukciách a zvaroch,
korózie výstuže v betónových konštrukciách a ich spojov a korózie oceľových konštrukcií vrátane ich spojov,
straty rovinnosti zvislých rovinných konštrukcií,
straty priamosti prizmatických tyčových, stĺpových a trámových konštrukcií,
vzájomných posunov a pootočenia prvkov stavebných konštrukcií,
celkových zmien geometrického tvaru budovy,
nepriaznivých zmien funkčnej vlastnosti iných stavebných konštrukcií.
§ 54 a 55 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
§ 4 vyhlášky Ministerstva výstavby a regionálneho rozvoja Slovenskej republiky č. 625/2006 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov.
§ 3 zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 485/2004 Z. z.
Napríklad § 134 zákona č. 311/2001 Z. z. Zákonník práce v znení neskorších predpisov.
§ 64a zákona č. 195/1998 Z. z. o sociálnej pomoci v znení neskorších predpisov.
STN 73 0540-2: 2002 Tepelnotechnické vlastnosti stavebných konštrukcií a budov. Tepelná ochrana budov. Časť 2: Funkčné požiadavky.
§ 43g zákona č. 50/1976 Zb. v znení neskorších predpisov.
§ 9 Technické podmienky
Číslo: 582/2007 Z. z.
Názov: Vyhláška Ministerstva výstavby a regionálneho rozvoja Slovenskej republiky o podrobnostiach o obsahu žiadosti, o technických podmienkach a o dĺžke času uskutočnenia stavby, na ktorú sa poskytuje štátna podpora
3. 01.01.2010 - 31.12.2013 535/2009 Z. z.